

**OTVORENI UPISI U PROGRAM OSPOSOBLJAVANJA**

**ZA POSLOVE SOMMELIERA MASLINOVOG ULJA**

**1. O PROGRAMU**

Program osposobljavanja u trajanju od 130 sati realizirat će se redovitom ili konzultativno-instruktivnom nastavom. Teorijski dio programa sastoji se od 50 sati, vježbe uz teorijsku nastavu od 15 sati, a praktični dio programa s vježbama od 65 sati.

Kompetencije koje polaznik stječe završetkom programa su

- interpretirati osnovne činjenice o razvoju maslinarstva kroz povijest i upotrebu maslinovog ulja u ljudskoj prehrani,

- razlikovati vrste maslina i specifičnosti svake pojedine vrste maslina,

- prepoznati pozitivna i poželjna svojstva djevičanskih maslinovih ulja,

- prepoznati mane ulja kao posljedice samog postupka proizvodnje i uzroke nastajanja tih nepoželjnih svojstava,

- razlikovati mane djevičanskog maslinovog ulja kao posljedice neodgovarajućeg čuvanja i skladištenja od pogrešne primjene pri pripremi hrane i drugih delicija kod kojih se koristi maslinovo ulje,

- razlikovati tipove maslinovih ulja obzirom na okusno – mirisna svojstva,

- savjetovati o primjeni maslinovog djevičanskog ulja određenih svojstava u gastronomiji radi naglašavanja istih,

- primijeniti mjere i postupke rada na siguran način, te pravila održavanja osobne higijene, higijene uređaja i radnog prostora.

Program je odobrilo Ministarstvo znanosti i obrazovanja RH te se nakon položenog završnog ispita novo zanimanje upisuje u e-radnu knjižicu.

**2. UVJETI ZA UPIS:**

- najmanje završena srednja stručna sprema

- navršenih 18 godina

**3. DOKUMENTI POTREBNI ZA UPIS:**

- preslika osobne iskaznice

- rodni list

- domovnica

- dokaz o završenoj srednjoj školi

- popunjena prijavnica – upisnica

**Prijave i upisi na natječaj otvoreni su od 07.09.2020. do 27.11.2020. godine. Prijave i upisi obavljaju se osobno u Pučkom otvorenom učilištu – Università popolare aperta „Vodnjan - Dignano“, Portarol 31, 52215 Vodnjan, radnim danom od 8.00 do 16.00 sati. Početak nastave je predviđen u prosincu.**

Kontakti: uciliste.[vodnjan.dignano@gmail.com](mailto:vodnjan.dignano@gmail.com), [www.pou-upa-vodnjan.com](http://www.pou-upa-vodnjan.com), tel. 052/512-540